b'\n_START_ARTICLE_\nBilsko piliakalnis\n_START_PARAGRAPH_\nBilsko piliakalnis (ukr. \xd0\x91\xd1\x96\xd0\xbb\xd1\x8c\xd1\x81\xd1\x8c\xd0\xba\xd0\xb5 \xd0\xb3\xd0\xbe\xd1\x80\xd0\xbe\xd0\xb4\xd0\xb8\xd1\x89\xd0\xb5) \xe2\x80\x93 piliakalnis Vorsklos de\xc5\xa1iniajame krante, tarp Bilsko kaimo, Kotelevsko rajonas, Poltavos sritis ir Kuzemino kaimo, Ochtirsko rajonas, Sum\xc5\xb3 sritis, Ukraina. Did\xc5\xbeiausia VI a. pr. m. e. \xe2\x80\x93 I a. \xc4\xaftvirtinta skit\xc5\xb3 gyvenviet\xc4\x97, u\xc5\xbe\xc4\x97m\xc4\x97 4400 ha.\n_START_SECTION_\nTyrimai\n_START_PARAGRAPH_\n1906 m. piliakaln\xc4\xaf tyr\xc4\x97 Vasilijus Gorodcovas, 1958\xe2\x80\x931960 m. Maskvos ir Charkovo universitetai. Gyvenviet\xc4\x97 buvo apjuosta apie 30\xc2\xa0km ilgio, 3\xe2\x80\x934 m auk\xc5\xa1\xc4\x8dio pylimu ir grioviais. Jos \xc5\xa1iaur\xc4\x97s rytinis ir vakarinis \xc4\xaftvirtinimai kartais vadinami Rytiniu (82 ha) ir Vakariniu (90 ha) piliakalniais. Aptiktos keturi\xc5\xb3 pusiau \xc5\xbeemini\xc5\xb3 liekanos, daug metalo dirbini\xc5\xb3, gyvuli\xc5\xb3 kaul\xc5\xb3.'